པཎ་ཆེན་ཨེར་ཏེ་ནི་ཆོས་ཀྱི་རྒྱལ་པོ་མཆོག་གིས་བོད་དུ་སྤེལ་བའི་ཆོས་ཕྱོགས་དང་སྤྱི་ཚོགས་ཀྱི་བྱེད་སྒོ་ཐུགས་གྲ་ལེགས་འགྲིག་བྱུང་ནས་ཟླ་ཚེས་ཉིན་གནམ་གྲུར་བཞུགས་ཏེ་པེ་ཅིང་དུ་ཆིབས་བསྒྱུར་གནང་བ་རེད།ཟླ་བ་གསུམ་རིང་པཎ་ཆེན་རིན་པོ་ཆེ་མཆོག་གྲོང་ཚོ་དང་དུད་ཚང་དུ་ཕེབས་པ་དང་ལས་ཡུལ་དུ་ཕེབས་ནས་དབུལ་སྒྲོལ་འགག་སྒྲོལ་དང་།སྣོད་བཅུད་སྲུང་སྐྱོང་།སློབ་གསོ་འཕེལ་རྒྱས།གྲོང་གསེབ་དར་རྒྱས་ཀྱི་འཐབ་ཇུས་འཆར་འགོད་སོགས་ཀྱི་གནས་ཚུལ་བཅར་འདྲི་དང་བརྟག་ཞིབ་གཏིང་ཟབ་གནང་བ་དང་འབྲེལ་དགོན་པར་ཆོས་མཇལ་གནང་བ་དང་།བཀའ་ཆོས་གནང་བ་དང་སྐུ་འགྱེད་འབུལ་བ།ཕྱག་དབང་བཅས་གནང་ནས་དད་ལྡན་སེར་སྐྱ་མང་ཚོགས་ལ་མི་རིགས་མཐུན་སྒྲིལ་ལ་སྲུང་སྐྱོང་དང་།སྤྱི་ཚོགས་ཞི་མཐུན་དང་བརྟན་ལྷིང་ལ་སྐུལ་འདེད།མཛེས་སྡུག་ལྡན་པའི་ཁྱིམ་གཞིས་འཛུགས་སྐྲུན་བཅས་བྱ་རྒྱུའི་སློབ་གསོ་བསྐྱོན་པར་སྤྱི་ཚོགས་ལས་རིགས་ཁག་དང་དད་ལྡན་སེར་སྐྱ་མང་ཚོགས་ཀྱི་བསྔགས་བརྗོད་དང་གོང་བཀུར་རྒྱ་ཁྱབ་ངང་ཐོབ་པ་རེད།